als_Latn dik_Latn sag_Latn
Klodian Cela, ish-banori i Big Brother Albania rrëfen jetën njëvjeçare në Itali dhe takimin me Elio di Rupo, një gay i deklaruar.
Ka pasion artin, modën dhe baletin. Djaloshi që bëri një revolucion në opinionin shqiptar, tashmë është vendosur në Milano të Italisë, ku jeton dhe punon. E gjithë puna e tij lidhet me modën, pasi është punësuar në një nga lokalet e gjigantit të modës, Giorgio Armani.
Klodian Cela, darke romantike me Kryeministrin belg
Ka kohë që nuk është prezent në mediat shqiptare nga frika e abuzimeve, por këtë radhë ka vendosur të rrëfehet për ”Panorama plus” mbi jetën dhe punën në Itali, udhëtimet nëpër vende të ndryshme të botës dhe planet për të vizituar vendin gjatë festës së Shën Valentinit. Klodian Çela tregon gjithashtu për takimin dhe darkën luksoze mes miqve dhe Kryeministrit belg, Elio di Rupe, e shumë gjëra të tjera interesante.
Klodi si kalon, ku ndodhesh për momentin dhe me çfarë je duke u marrë?
Jam ku kam qenë më parë, në Itali.
Çfarë pune je duke bërë atje?
Punoj në një nga lokalet e stilistit Giorgio Armani.
Si është jeta atje, mentaliteti, si ju ka pranuar rrethi italian?
Është një pyetje, që këtu është shumë ofensive. Për sa i përket mentalitetit apo pranimit, është më se normal, sepse faleminderit Zotit kam të bëj me njerëz me një kulturë dhe edukatë ku të gjithë jemi të respektuar. Mos harroni se flasim për Milanon edhe mbretin e modës Giorgio Armani dhe nuk ka nevojë për shumë koment.
Është e shtrenjtë jeta atje, si e përballoni jetën tuaj nga ana financiare?
Jeta gjithkund është e shtrejtë, por duke punuar si gjithë bota, se po nuk punove, askush nuk do t’ia dijë. Por, mirë, jam shumë i gëzuar që puna që kam më ofron mundësinë që krizën të mos e njoh.
Po në Shqipëri kur ke qenë herën e fundit?
Në Shqipëri ka një vit që nuk kam qenë.
Si janë raportet me ish- banorët e BB, me cilët mban ende kontakte dhe cilët nuk dëshiron t’i shohësh asnjëherë?
Me disa kam kontakte, por jemi të shpërndarë dhe kuptohet që nuk mund të bëjmë një tjetër “Big Brother”. Kontaktojmë nëpër telefona ose facebook, tashmë kjo aventurë ka kohë që ka mbaruar dhe të gjithë besoj se i janë kthyer jetës normale. Ka disa persona, me të cilët nuk kam shkuar mirë dhe është më se normale, por sinqerisht ka pak kohë që ua kam harruar emrat dhe fytyrat, por e rëndësishme është të jenë mirë kudo që janë.
Mund të na përshkruash ndonjë situatë interesante gjatë punës sate atje, ndonjë keqkuptim?
Tani keqkuptime ka në çdo vend pune, por ndonjë gjë të veçantë nuk kam pasur. Këtu nuk është si në Shqipëri, që shoferi do bëjë gazetarin apo doktori do bëjë Kryeministrin, rolet e punës janë të ndara e të respektuara.
Do na interesonte të dimë, është i dashuruar Klodi? Nëse po, mund të zbulojmë se me kë?
Zemra ime është plot me dashuri, por nuk flitet për atë sepse jeta personale është shumë larg jetës profesionale, por doni të dini se a jam i dashuruar… Jam dhe shumë.
Ku i ke kaluar festat e fundvitit, ku ke shëtitur gjatë gjithë kësaj kohe?
Krishtlindjet kalohen me familjen, por unë këtë herë i kalova në veri të Europës në Bruksel, në një darkë shumë elegante e të këndshme me Kryeministrin belg, Elio di Rupo dhe me disa miq e disa mikesha, pasi isha i ftuar nga vetë Kryeministri belg, ku dhe kam mbetur shumë i befasuar që gjatë darkës, një nga gazetarët hapi një bisedë që ai shtet ofronte azil politik për njerëzit e diskriminuar, dhe u habita nga sjellja e tyre xhentile dhe humane. U kënaqa jashtëzakonisht, sepse nuk më besohej aspak që një Kryeministër apo politikan të jetë aq i thjeshtë, jo si ata që ka Tirana. U çudita që shumë gay nga Shqipëria e Kosova ishin rehatuar në atë vend, me të vërtetë duhet të falënderoj atë shtet unë si gay, sepse pak e dinë se ç’do të thotë të jetosh në vendin tonë si i tillë.
Do kishe dashur të aplikoje për azil në këtë vend?
Mundësia më është ofruar në shumë vende të botës për azil, por unë kam vite në Itali dhe nuk kam pranuar. (Panorama / Lezha.eu)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn